**Προς μαθητές/μαθήτριες Δημοσίων Σχολείων Μέσης Εκπαίδευσης και Ιδιωτικών Σχολείων Ιδίου Τύπου και κάθε/κάθε μία ενδιαφερόμενο/νη**

**Σας ενημερώνουμε για το ακόλουθο:**

**Υποτροφίες των Ιδρυμάτων Ανώτερης Εκπαίδευσης: Πανεπιστήμιο Νεάπολις Πάφου, CDA College, Cyprus Maritime Academy, Intercollege & UNIC, Cyprus College & EUC.**

1. Τα πιο πάνω Πανεπιστήμια εκ παραδρομής έγραψαν στη σχετική επιστολή τους ότι πρέπει τα σχολεία να τους αποστείλουν συγκεντρωτική κατάσταση τελειοφοίτων μαθητών/τριών οι οποίοι αιτούνται υποτροφία σε αυτά. Το πιο πάνω δεν συνάδει με το πλαίσιο συνεργασίας της Υπηρεσίας Συμβουλευτικής και Επαγγελματικής Αγωγής (ΥΣΕΑ) με τα εν λόγω, μεταξύ άλλων, Εκπαιδευτικά Ιδρύματα.

Ως εκ τούτου, παρακαλούνται όλοι οι τελειόφοιτοι/τες μαθητές/τριες που θα αιτηθούν υποτροφία στα προαναφερόμενα Ανώτερα Εκπαιδευτικά Ιδρύματα να το πράξουν οι ίδιοι/ες και παράλληλα να ακολουθήσουν τις σχετικές οδηγίες που θα τους δώσει ο/η Καθηγητής/τρια Σ.Ε.Α. του σχολείου τους.

2. Το το Αμερικανικό Πανεπιστήμιο της Βηρυτού – Mediterraneo προσφέρει υποτροφίες στους τελειόφοιτους/τες μαθητές/τριες. Παρακαλούνται όπως ενημερωθούν σχετικά από τον/την Καθηγητή/τρια Σ.Ε.Α., καθώς και από την Ιστοσελίδα του σχολείου τους.

*Από την Επιθεώρηση Συμβουλευτικής και Επαγγελματικής Αγωγής,*

*Υπηρεσία Συμβουλευτικής και Επαγγελματικής Αγωγής, ΔΜΓΕ –ΥΠΑΝ*

12/5/2025